
REFERAT
Privind   metodologia de închiriere a spaţiilor temporar disponibile din incinta unităţilor de învăţământ preuniversitar de stat din Municipiul Timişoara
        Se supune spre analiză  Comisiilor din cadrul Consiliului Local al Municipiului Timişoara  materialul întocmit de Direcţia Instituţii Şcolare, Medicale, Sportive şi Culturale,  privind metodologia de închiriere a spaţiilor temporar disponibile din incinta unităţilor de învăţământ preuniversitar de stat din Municipiul Timişoara.
        Pentru optimizarea închirierii spaţiilor temporar disponibile din unităţile de învăţământ şi având în vedere faptul ca orice metodologie este perfectibilă, în comisia de analiză a spaţiilor temporar disponibile situate în imobilele instituţiilor şcolare, medicale, sportive şi culturale constituită in baza HCLMT nr. 186/29.03.2013, modificat prin HCLMT nr. 510/22.10.2013, din data de 09.07.2014, a fost analizată şi propusă o  metodologie de închiriere.  
       Având în vedere cele de mai sus, supunem spre  aprobare  Consiliului Local;
     1. Aprobarea metodologiei de închiriere a spaţiilor temporar disponibile din incinta unităţilor de învăţământ preuniversitar de stat din Municipiul Timişoara, Anexa nr. 1- Metodologie privind închirierea spaţiilor temporar disponibile situate în incinta unităţilor de învaţământ preuniversitar de stat si Anexa nr. 2 - Tarife minime pentru închirierea spaţiilor temporar disponibile situate în incinta unităţilor de învăţământ preuniversitar de stat din Municipiul Timişoara; 
     2.  Abrogarea HCLMT nr. 65/26.02.2013 pentru aprobarea metodologiei privind închirierea spaţiilor temporar disponibile situate în incinta unităţilor de învaţământ preuniversitar de stat, HCLMT nr. 299/30.05.2013 privind aprobarea noilor tarife pentru închirierea spaţiilor temporar disponibile situate în incinta unităţilor de învaţământ preuniversitar de stat din Municipiul Timişoara şi HCLMT nr. 605/10.12.2013 privind completarea şi modificarea  Hotărârii Consiliului Local nr. 65/26.02.2013 pentru aprobarea metodologiei privind închirierea spaţiilor temporar disponibile situate în incinta unităţilor de învăţământ preuniversitar de stat.

